Document ID: 31999R1636

Uredba Komisije(ES) št. 1636/1999
z dne 26. julija 1999
o dovolitvi nove uporabe dodatkov v krmi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1411/1999 [2], in zlasti členov 9j in 3 Direktive,
(1) ker Direktiva 70/524/EGS določa, da se lahko dovolijo novi dodatki ali uporaba dodatkov ob upoštevanju znanstvenega in tehničnega napredka;
(2) ker Direktiva Sveta 93/113/ES z dne 14. decembra 1993 o uporabi in trženju encimov, mikroorganizmov in njihovih pripravkov v prehrani živali [3], kakor je bila nazadnje spremenjena z Direktivo 97/40/ES [4], z odstopanjem od Direktive 70/524/EGS daje pravico državam članicam, da začasno dovolijo uporabo in trženje dodatkov, mikroorganizmov in njihovih pripravkov;
(3) ker se lahko začasno dovolijo novi dodatki ali uporaba dodatkov, če dodatek pri dovoljeni vsebnosti v krmi nima škodljivih vplivov na zdravje ljudi ali živali ali na okolje niti ne škoduje potrošniku zaradi spremenjenih značilnosti izdelkov iz rejnih živali, če ga je mogoče nadzorovati v krmi in če se upravičeno domneva, glede na razpoložljive rezultate, da ugodno vpliva na značilnosti omenjene krme ali na proizvodnjo rejnih živali, kadar je vključen v omenjeno krmo;
(4) ker določbe Direktive Sveta 89/391/EGS z dne 12. junija 1989 [5] o uvedbi ukrepov za izboljšanje varnosti in zdravja delavcev pri delu ter njene ustrezne posamezne direktive, zlasti Direktiva Sveta 90/679/ES z dne 26. novembra 1990 o zaščiti delavcev pred tveganjem izpostavljenosti biološkim sredstvom pri delu [6], kakor je bila nazadnje spremenjena z Direktivo 97/65/ES [7], v celoti veljajo za uporabo in ravnanje delavcev z dodatki v krmi;
(5) ker pregled spisov, ki so jih predložile države članice v skladu s členom 3 Direktive 93/113/ES, kaže na to, da se lahko začasno dovoli določeno število pripravkov, ki spadajo v skupino encimov in mikroorganizmov;
(6) ker je Znanstveni odbor za prehrano živali dal ugodno mnenje glede neškodljivosti teh pripravkov;
(7) ker so ukrepi, predvideni v tej uredbi, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Pripravki, ki spadajo v skupino "Encimi" in so navedeni v Prilogi I k tej uredbi, se lahko dovolijo v skladu z Direktivo 70/524/EGS kot dodatki v prehrani živali pod pogoji, iz omenjene priloge.
Člen 2
Pripravki, ki spadajo v skupino "Mikroorganizmi" in so navedeni v Prilogi II k tej uredbi, se lahko dovolijo v skladu z Direktivo 70/524/EGS kot dodatki v prehrani živali pod pogoji, iz omenjene priloge.
Člen 3
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 26. julija 1999

Labels: 3
9
17
6